Прокуратура, терминал буйлап машина йөргәннән соң, Казан аэропортының сакланышын тикшерә

	Татарстан Транспорт прокуратурасы, “Казан” аэропорты терминалы буйлап автомобиль куып йөрү очрагыннан соң, тикшерү уздыра, дип хәбәр иттеләр “Татар-информ” агентлыгына Идел буе транспорт прокуратурасы матбугат хезмәтендә.	 “Татарстан транспорт прокуратурасы аэропорт комплексының сакланышын, тышкы тыкшынудан сакланышны тәэмин итәргә тиешле хезмәтләрне тикшерә. Шулай ук транспорттагы полиция органнарының гамәлләренә бәяләмә биреләчәк”, - дип хәбәр итте Идел буе транспорт прокурорының массакүләм мәгълүмат чаралары һәм җәмәгатьчелек белән багланышлар буенча өлкән ярдәмчесе Майя Иванова.

Исегезгә төшерәбез: матбугат чараларында Чаллы шәһәрендә теркәлгән 40 яшьлек машина йөртүченең аэропорт бинасының панорамалы тәрәзәсе аша бәреп кереп, көтеп тору залы буйлап узып китүе, аннары терминалдан чыгып кар көртенә килеп терәлүе турында хәбәр ителгән иде. Полицейскийлар аны шунда гына эләктереп алганнар. Кичә яздык: Казан аэропортында исерек "шумахер" терминалга бәреп кергән (ВИДЕО) 
	---	
Татар-информ

	№ --- | 23.12.2016	


